Collegium Petrinum

Petra Kolegio (latine: Collegium Petrinum, germane: Bischöfliches Gymnasium Petrinum) estas dioceza gimnazio en Linz, Aŭstrio. Historio La 2an de julio 1896 la konstrulaboroj komenciĝis. La impona strukturo, kiu laŭdire havas preskaŭ mil fenestrojn, enhavas la lernejon kaj la internulejon. La institucio, origine opiniita al estontaj klerikuloj kiel preparejo por futura porpastra seminaria vivo, baldaŭ iĝis unu el la gvidaj lernejoj en Supra Aŭstrio. De 1897 estis integrita ankaŭ la Episkopa Gimnazio de la kvartalo Freinberg, kiu cedis sian ejon al la Alojzia Kolegio de la jezuitoj. En 1903 la Petra Kolegio estis vizitita fare de la imperiestra moŝto Francisko Jozefo la 1-a. Dum la Unua mondmilito la lernejo estis utiligita kiel porsoldata hospitalo, kiu kaŭzis la konstruon de la tombejo por falintaj militistoj. Post Anschluss en 1938, Hitler planis ŝanĝi la lernejon en teknikan lernejon. Tiuj planoj kaŭzis la interrompon de la studoj ĉe Petra Kolegio; tamen ili neniam estis realigitaj. Postmilite komence la Ruĝa Armeo okupis la domon kaj regula eduko ne antaŭ la jaro 1946 rekomenciĝis. La internulejo nun estas fermita; la lernejo estas geinstrua ekde 1993. Famaj lernintoj Alois Brandstetter - verkisto Rudolf Habringer - verkisto, ĵurnalisto, komikulo kaj pianisto Augustinus Franz Kropfreiter - komponisto Josef Pühringer - ministroprezidanto de Supra Aŭstrujo Franz Rieger - verkisto Manfred Scheuer - episkopo de Innsbruck Peter Paul Wiplinger - verkisto kaj fotisto Fonto En tiu ĉi artikolo estas uzita traduko de teksto el vikipedia artikolo Petrinum Linz angle. Eksteraj ligiloj Hejmpaĝo lerneja